smcproject/ml-wiki-sentences huggingface dataset:
മിഥുനം (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Gemini_(Constellation)
ഭാരതത്തിൽ യുവമിഥുനങ്ങളുടെ ആകൃതി കണക്കാക്കുന്ന നക്ഷത്രരാശിയാണ്‌ മിഥുനം .
മിഥുനം രാശിചക്രത്തിലെ രാശികളിൽ ഒന്നാണ്.
സൂര്യൻ മലയാളമാസം മിഥുനത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു.
രണ്ടാം നൂറ്റാണ്ടിലെ ജ്യോതിശാസ്ത്രജ്ഞനായ ടോളമി വിവരിച്ച 48 രാശികളിൽ ഒന്നായിരുന്നു ഇത്.
ശബരൻ നക്ഷത്രഗണത്തിന്റെ വടക്കുകിഴക്കായിട്ടാണ് മിഥുനം നക്ഷത്രഗണം കാണപ്പെടുന്നത്.
m35 നക്ഷത്രക്കൂട്ടം ഇതിനുള്ളിലാണ്.
NGC 2392 എസ്കിമോ അല്ലെങ്കിൽ ക്ലൌൺ ഫേൺസ് എന്ന പ്ലാനറ്ററി നീഹാരിക ഇതിനുള്ളിലാണ്.
സ്ഥാനം മിഥുനം രാശി
പടിഞ്ഞാറ് ഇടവത്തിനും കിഴക്ക് കർക്കിടകത്തിനും ഇടയിലാണ് മിഥുനം സ്ഥിതി ചെയ്യുന്നത്.
വടക്ക് പ്രാജിതയും കാട്ടുപൂച്ചയും തെക്ക് ഏകശൃംഗാശ്വവും ലഘുലുബ്ധകനും തെക്ക്- പടിഞ്ഞാറ് ഓറിയോണും സ്ഥിതി ചെയ്യുന്നു.
പുരാതന കാലത്ത് ഉത്തരായനാന്തത്തിലെ ആദ്യദിവസം സൂര്യന്റെ സ്ഥാനം കർക്കിടകത്തിൽ ആയിരുന്നു.
എഡി ഒന്നാം നൂറ്റാണ്ടിൽ വിഷുവങ്ങളുടെ പുരസ്സരണം കാരണം അത് മിഥുനത്തിലേക്ക് മാറി.
1990-ൽ ഉത്തരായനാന്തത്തിലെ ആദ്യ ദിവസത്തെ സൂര്യന്റെ സ്ഥാനം മിഥുനത്തിൽ നിന്ന്  ഇടവത്തിലേക്ക് നീങ്ങി.
അവിടെ അത് 27-ാം നൂറ്റാണ്ട് വരെ നിലനിൽക്കുകയും പിന്നീട് മേടത്തിലേക്ക് മാറുകയും ചെയ്യും.
ഡിസംബർ-ജനുവരി മാസങ്ങളിൽ മിഥുനം രാശി രാത്രി മുഴുവൻ ദൃശ്യമാകും.
മിഥുനം നക്ഷത്രരാശിയിൽ നഗ്നനേത്രങ്ങളാൽ ദൃശ്യമാകുന്ന 85 നക്ഷത്രങ്ങൾ അടങ്ങിയിരിക്കുന്നു.
മിഥുനത്തിലെ ഏറ്റവും തിളക്കമുള്ള നക്ഷത്രം പൊളക്സും രണ്ടാമത്തേത് കാസ്റ്ററും ആണ്.
ബെയറുടെ നാമകരണ സമ്പ്രദായത്തിൽ കാസ്റ്ററിന് "ആൽഫ" എന്ന പേരാണ് ജൊഹാൻ ബെയർ നല്കിയത്.
1603-ൽ അന്നത്തെ സാഹചര്യത്തിൽ കാസ്റ്ററിന്റെയും പൊളക്സിന്റെയും തിളക്കം കൃത്യമായി കണക്കാക്കുന്നതിൽ വന്ന പിഴവാണ് ഇതിനു കാരണം.
കാസ്റ്റർ ഭൂമിയിൽ നിന്ന് 52 ​​പ്രകാശവർഷം അകലെയുള്ള ഒരു സെക്‌സ്‌റ്റൂപ്പിൾ സ്റ്റാർ സിസ്റ്റമാണ്.
ഇത് 1.6 കാന്തിമാനമുള്ള നീല നക്ഷത്രമായി കാണപ്പെടുന്നു.470 വർഷങ്ങൾ കൊണ്ട് ഒരു പരിക്രമണം പൂർത്തിയാക്കുന്ന സ്പെക്ട്രോസ്കോപിക് ഇരട്ടകൾ ഇതിലുണ്ട്.19.5 മണിക്കൂർ കൊണ്ട് ഒരു പരിക്രമണം പൂർത്തിയാക്കുന്ന അൽഗോൾ ടൈപ്പ് ഗ്രഹണദ്വന്ദവും കാസ്റ്ററിന്റെ ഭാഗമാണ്.
പോളക്സ് (β Gem) ഭൂമിയിൽ നിന്ന് 34 പ്രകാശവർഷം അകലെ സ്ഥിതി ചെയ്യുന്ന ഓറഞ്ച്ഭീമൻ നക്ഷത്രമാണ്.
ഇതിന്റെ കാന്തിമാനം 1.14 ആണ്.
പോളക്സിന് ഒരു ഗ്രഹമുണ്ട് .
കൂടാതെ മിഥുനം രാശിയിലെ മറ്റു രണ്ടു നക്ഷത്രങ്ങളായ HD 50554,  HD 59686 എന്നിവക്കും ഗ്രഹങ്ങൾ ഉള്ളതായി കണ്ടെത്തിയിട്ടുണ്ട്.
ഭൂമിയിൽ നിന്ന് 105 പ്രകാശവർഷം അകലെയുള്ള നീല നക്ഷത്രമാണ് അൽഹെന.
ഇതിന്റെ കാന്തിമാനം 1.9 ആണ്.
ഭൂമിയിൽ നിന്ന് 59 പ്രകാശവർഷം അകലെയുള്ള ഒരു ദീർഘകാല ദ്വന്ദ്വ നക്ഷത്രമാണ് δ Gem (വാസത്).
പ്രാഥമികനക്ഷത്രം 3.5 കാന്തിമാനമുള്ള ഒരു വെളുത്ത നക്ഷത്രമാണ്.
കാന്തിമാനം 8.2 ഉള്ള ഓറഞ്ച് കുള്ളൻ നക്ഷത്രമാണ് രണ്ടാമത്തേത്.
1000 വർഷങ്ങൾ കൊണ്ടാണ് ഇവ ഒരു പരിക്രമണം പൂർത്തിയാക്കുന്നത്.
ഇടത്തരം അമേച്വർ ദൂരദർശിനികൾ ഉപയോഗിച്ച് ഇവയെ വേർതിരിച്ച് കാണാനാവും.
ε Gem (മെബ്സൂട്ട) ഒരു ഇരട്ട നക്ഷത്രമാണ് .
ഭൂമിയിൽ നിന്ന് 900 പ്രകാശവർഷം അകലെയുള്ള പ്രാഥമികനക്ഷത്രത്തിന്റെ കാന്തിമാനം 3.1 ആണ്.
ഇത് ഒരു മഞ്ഞ അതിഭീമൻ നക്ഷത്രമാണ് .
9.6 കാന്തിമാനമുള്ള രണ്ടാമത്തെ നക്ഷത്രം ചെറിയ ദൂരദർശിനികൾ ഉപയോഗിച്ചും ബൈനോക്കുലറിലൂടെയും കാണാൻ കഴിയും.
ζ Gem (മെക്ബുഡ) ഒരു ഇരട്ട നക്ഷത്രമാണ്.
പ്രാഥമികനക്ഷത്രം ഒരു സെഫീഡ് വേരിയബിൾ ആണ്.
ഏറ്റവും കുറഞ്ഞ കാന്തിമാനം 4.2 ഉം കൂടിയ കാന്തിമാനം 3.6 ഉം ആണ്.
10.2 ദിവസമാണ് ഇതിനെടുക്കുന്നത്.
ഭൂമിയിൽ നിന്ന് 1,200 പ്രകാശവർഷം അകലെയുള്ള ഒരു മഞ്ഞ അതിഭീമൻ നക്ഷത്രമാണിത്.
ഏകദേശം സൂര്യന്റെ 2.20,000 മടങ്ങ് വലുപ്പമുണ്ട് ഇതിന്.
ബൈനോക്കുലറുകളിലൂടെയും ചെറിയ അമച്വർ ടെലിസ്‌കോപ്പുകളിലൂടെയും രണ്ടാമത്തെ നക്ഷത്രത്തെ കാണാനാവും.
AFGL 5180
η Gem (പ്രോപസ്) ഒരു ദ്വന്ദ്വനക്ഷത്രമാണ്.
500 വർഷം കൊണ്ടാണ് ഇവ ഒരു പരിക്രമണം പൂർത്തിയാക്കുന്നത്.
വലിയ അമേച്വർ ദൂരദർശിനികളിലൂടെ മാത്രമേ ഇവയെ വേർതിരിച്ചു കാണാൻ കഴിയൂ.
ഭൂമിയിൽ നിന്നും 280 പ്രകാശവർഷം അകലെയാണ് ഇതിന്റെ സ്ഥാനം.
പരമാവധി കാന്തിമാനം 3.9ഉം കുറഞ്ഞത് 3.1ഉം ഉള്ള ഒരു ചരനക്ഷത്രമാണ് പ്രധാനനക്ഷത്രം.
രണ്ടാമത്തേതിന്റെ കാന്തിമാനം 6 ആണ്.
ഭൂമിയിൽ നിന്ന് 143 പ്രകാശവർഷം അകലെയുള്ള ഒരു ദ്വന്ദ്വനക്ഷത്രമാണ് κ Gem.
3.6 കാന്തിമാനമുള്ള ഒരു മഞ്ഞ ഭീമൻ ആണ് പ്രാഥമിക നക്ഷത്രം.
രണ്ടാമത്തേതിന്റെ കാന്തിമാനം 8 ആണ്.
വലിയ ദൂരദർശിനികൾ ഉപയോഗിച്ചു മാത്രമേ ഇവയെ വേർതിരിച്ചു കാണാനാവൂ.
ν Gem ബൈനോക്കുലർ, ചെറിയ അമച്വർ ദൂരദർശിനി എന്നിവ ഉപയോഗിച്ച് വേർതിരിച്ച് കാണാൻ കഴിയുന്ന ഇരട്ട നക്ഷത്രമാണ്.
ഭൂമിയിൽ നിന്ന്  550 പ്രകാശവർഷം അകലെയുള്ള ഒരു നീല ഭീമനാണ് പ്രാഥമികനക്ഷത്രം.
ഇതിന്റെ കാന്തിമാനം4.1 ആണ്.
38 Gem ഭൂമിയിൽ നിന്ന് 84 പ്രകാശവർഷം അകലെയുള്ള ബൈനറി നക്ഷത്രമാണ്.
ചെറിയ അമച്വർ ദൂരദർശിനികളിലൂടെ ഇവയെ വേർതിരിച്ച് കാണാനാവും.
1855-ൽ ജെ.ആർ. ഹിൻഡ് കണ്ടെത്തിയ ഒരു കുള്ളൻ നോവ വിഭാഗത്തിൽ പെട്ട കാറ്റക്ലിസ്മിക് ചരനക്ഷത്രമാണ് U Gem.
മിഥുന രാശിയിലെ മറ്റൊരു നക്ഷത്രമാണ് Mu Gem (ടേജറ്റ്).
ഇരട്ടകളിൽ ഒരാളായ കാസ്റ്ററിന്റെ പാദമായതിനാൽ പിൻ കാൽ എന്നർത്ഥം വരുന്ന ടേജറ്റ് പോസ്റ്റീരിയർ എന്ന പരമ്പരാഗത നാമം ഇതിന് ഉണ്ട്.
വിദൂരാകാശവസ്തുക്കൾ മെഡൂസ നെബുല
1745-ൽ സ്വിസ് ജ്യോതിശാസ്ത്രജ്ഞനായ ഫിലിപ്പ് ലോയ്‌സ് ഡി ചെസോക്‌സ് കണ്ടെത്തിയ തുറന്ന താരവ്യൂഹമാണ് M35 (NGC 2168).
ഇതിന്റെ കാന്തിമാനം 5 ആണ്.
ഇതിന് ഏകദേശം 0.2 ചതുരശ്ര ഡിഗ്രി വിസ്തീർണ്ണമുണ്ട്.
ഇരുണ്ട ആകാശത്തിൽ നഗ്നനേത്രങ്ങൾ കൊണ്ട് M35 കാണാൻ കഴിയും.
ഇരുന്നൂറോളം നക്ഷത്രങ്ങൾ ഈ താരവ്യൂഹത്തിലുണ്ട്.
ഇത് ഭൂമിയിൽ നിന്നും 2800 പ്രകാശവർഷം അകലെയാണ് സ്ഥിതി ചെയ്യുന്നത്.
മിഥുനത്തിലെ മറ്റൊരു തുറന്ന താരവ്യൂഹം NGC 2158 ആണ്.
വലിയ അമച്വർ ദൂരദർശിനികളിൽ ഇത് വളരെ  വ്യക്തമായി കാണാം.
ഭൂമിയിൽ നിന്നും 12,000 പ്രകാശവർഷം അകലെയാണ് ഇതിന്റെ സ്ഥാനം.
NGC 2392 എന്നത് 9.2 തീവ്രതയുള്ള ഒരു ഗ്രഹ നെബുലയാണ് .
ഭൂമിയിൽ നിന്നും ഏകദേശം 4,000 പ്രകാശവർഷം അകലെയാണ് ഇതുള്ളത്.
ഒരു ചെറിയ അമച്വർ ദൂരദർശിനിയിൽ അതിന്റെ മദ്ധ്യത്തിലുള്ള നക്ഷത്രത്തെ കാണാനാവും.
ഇതിന്റെ കാന്തിമാനം 10 ആണ്.
ഇതിന്റെ നീല കലർന്ന പച്ച നിറത്തിലുള്ള ദീർഘവൃത്താകാര വലയവും കാണാൻ കഴിയും.
Ngc2392
1,500 പ്രകാശവർഷം അകലെയുള്ള മറ്റൊരു ഗ്രഹ നെബുലയാണ് മെഡൂസ നെബുല .
ഭൂമിയിൽ നിന്ന് ഏകദേശം 550 പ്രകാശവർഷം അകലെയുള്ള ഒരു ന്യൂട്രോൺ നക്ഷത്രമാണ് ജെമിംഗ .
NGC 2129 , NGC 2158 , NGC 2266 , NGC 2331 , NGC 2355 , NGC 2355 എന്നിവയാണ് മറ്റ് വസ്തുക്കൾ.
ഡിസംബർ 13-14 തിയതികളിൽ കാണുന്നന ഉജ്ജ്വലമായ ഉൽക്കാവർഷ മാണ് ജെമിനിഡ്സ്.
മണിക്കൂറിൽ ഏകദേശം 100 ഉൽക്കകൾ വരെ കാണാറുണ്ട്.
ഒക്‌ടോബർ 18 നും 29 നും  ഇടയിലാണ് എപ്‌സിലോൺ ജെമിനിഡ്‌സ് ശക്തമാകുന്നത്.
അടുത്തിടെ മാത്രമാണ് ഈ ഉൽക്കാവർഷം സ്ഥിരീകരിച്ചത്.
ഇത് ഓറിയോണിഡ് ഉൽക്കാവർഷവുമായി ചേർന്നു വരുന്നതുകൊണ്ട് എപ്സിലോൺ ജെമിനീഡ്സിനെ കണ്ടെത്തുന്നത് ബുദ്ധിമുട്ടാക്കുന്നു.
എപ്സിലോൺ ജെമിനിഡ് ഉൽക്കകൾക്ക് ഓറിയോണിഡുകളേക്കാൾ ഉയർന്ന വേഗതയുണ്ട്.
ഐതിഹ്യം യുറാനിയയുടെ കണ്ണാടിയിലെ ചിത്രീകരണം
ബാബിലോണിയൻ ജ്യോതിശാസ്ത്രത്തിൽ കാ സ്റ്റർ, പോളക്സ് എന്നീ നക്ഷത്രങ്ങളെ ഗ്രേറ്റ് ട്വിൻസ് എന്നാണ് അറിയപ്പെട്ടിരുന്നത്.
ഇരട്ടകളെ ദൈവങ്ങളായി കണക്കാക്കുകയും യഥാക്രമം 'അധോലോകത്തിൽ നിന്ന് ഉത്ഭവിച്ചവൻ' എന്നും 'ശക്തനായ രാജാവ്' എന്നും അർത്ഥം വരുന്ന മെഷ്ലാംതിയ.
ലുഗാലിറ എന്നീ പേരുകളിൽ ഇവ അറിയപ്പെട്ടു.
ഈ രണ്ട് പേരുകളും ബാബിലോണിയൻ ഇതിഹാസങ്ങളിലെ അധോലോകത്തിന്റെ ദേവനായിരുന്ന നെർഗലിന്റെ പര്യായങ്ങളായും ഉപയോഗിച്ചിരുന്നു.
ഗ്രീക്ക് പുരാണങ്ങളിൽ മിഥുനം ലീഡയുടെയും അർഗോനോട്ടുകളുടെയും മക്കളായ കാസ്റ്റർ, പൊള്ളക്സ് എന്നിവരുടെ കഥകളുമായി ബന്ധപ്പെട്ടിരിക്കുന്നു.
ലിഡയുടെ കാമുകനായ സിയൂസിന്റെ മകനായിരുന്നു പൊള്ളക്സ്.
കാസ്റ്റർ സ്പാർട്ടയിലെ രാജാവും ലെഡയുടെ ഭർത്താവുമായ ടിൻഡേറിയസിന്റെ മകനായിരുന്നു.
കാസ്റ്ററും പോളക്സും നാവികരുടെ സംരക്ഷകരെന്ന നിലയിൽ സെന്റ് എൽമോയുടെ തീയുമായി ഐതിഹ്യപരമായി ബന്ധപ്പെട്ടിരിക്കുന്നു.
കാസ്റ്റർ മരിച്ചപ്പോൾ, അവൻ മർത്യനായിരുന്നതിനാൽ, കാസ്റ്റർക്ക് അമർത്യത നൽകണമെന്ന് പോളക്സ് തന്റെ പിതാവായ സിയൂസിനോട് അപേക്ഷിച്ചു.
സിയൂസ് അവരെ സ്വർഗത്തിൽ ഒന്നിച്ചു ചേർത്തു.
ചിത്രീകരണം H. A. റേയുടെ ചിത്രീകരണം
മിഥുനത്തിലെ പ്രധാന നക്ഷത്രങ്ങൾ കാസ്റ്ററും പോളക്സും ആണ്, താരതമ്യേന വളരെ അടുത്ത് കാണപ്പെടുന്ന ഈ രണ്ട് ശോഭയുള്ള നക്ഷത്രങ്ങളെ അടിസ്ഥാനപ്പെടുത്തിയാണ് കഥകൾ രൂപം കൊണ്ടിട്ടുള്ളത്.
ഇരട്ട കുട്ടികളായാണ് ഇവ കഥകളിൽ ഇടം പിടിച്ചിട്ടുള്ളത്.
ഇരട്ടകളിൽ മുകളിൽ വലതു ഭാഗത്തുള്ള നക്ഷത്രമാണ് കാസ്റ്റർα (Gem).
ഇത് ഇരട്ടകളുടെ തലയെ പ്രതിനിധീകരിക്കുന്നു.
ബെയർ നാമകരണത്തിൽ ആൽഫ എന്നാണെങ്കിലും മിഥുനത്തിൽ തിളക്കത്തിൽ രണ്ടാം സ്ഥാനത്താണ് ഈ നക്ഷത്രം.
ഇടതു ഭാഗത്തുള്ള നക്ഷത്രമാണ് പോളക്സ്.
ബെയർ നാമകരണത്തിൽ β Gem എന്നാണ് പേര്.
ഇരട്ടകളിലെ പോളക്സിന്റെ തലയായാണ് ഇതിനെ ചിത്രീകരിച്ചിട്ടുള്ളത്.
മിഥുനത്തിലെ ഏറ്റവും തിളക്കമുള്ള നക്ഷത്രമാണിത്.
മറ്റ് നക്ഷത്രങ്ങളെ മുകളിൽ പറഞ്ഞ രണ്ട് പ്രധാന നക്ഷത്രങ്ങളിൽ നിന്ന് താഴേക്ക് വരുന്ന രണ്ട് സമാന്തര രേഖകളായി ദൃശ്യവൽക്കരിച്ചിരിക്കുന്നു.
ഇത് രണ്ട് ആൾ രൂപങ്ങൾ പോലെ കാണപ്പെടുന്നു.
മിഥുനത്തിലെ നക്ഷത്രങ്ങളെ ബന്ധിപ്പിച്ചിരുന്ന പരമ്പരാഗത ദൃശ്യവൽക്കരണത്തിന് പകരം ഇരട്ടകളെ കൈകൾ കോർത്തു പിടിച്ചു നടക്കുന്ന രൂപമായാണ് എച്ച്.എ.റേ ചിത്രീകരിച്ചത്.
പൊള്ളക്‌സിന്റെ ശരീരഭാഗത്തെ υ Gem എന്ന നക്ഷത്രവും, പോളക്‌സിന്റെ വലത് കൈ ι Gem എന്ന നക്ഷത്രവും, പോളക്‌സിന്റെ ഇടത് കൈ κ Gem എന്ന നക്ഷത്രവും പ്രതിനിധീകരിക്കുന്നു; ഈ മൂന്ന് നക്ഷത്രങ്ങളുടെയും കാന്തിമാനം നാല് ആണ്.
പൊള്ളക്‌സിന്റെ ഇടുപ്പ് δ Gem എന്ന നക്ഷത്രവും  പോളക്‌സിന്റെ വലത് കാൽമുട്ടിനെ ζ Gem എന്ന നക്ഷത്രവും പോളക്‌സിന്റെ വലത് കാൽമുട്ടിനെ γ Gem എന്ന നക്ഷത്രവും പൊള്ളക്‌സിന്റെ ഇടത് കാൽമുട്ടിനെ λ Gem എന്ന നക്ഷത്രവും പൊള്ളക്‌സിന്റെ ഇടത് കാൽമുട്ടിനെ ξ Gem എന്ന നക്ഷത്രവും  എന്നിവ പ്രതിനിധീകരിക്കുന്നു γ Gem എന്ന നക്ഷത്രത്തിന്റെ കാന്തിമാനം രണ്ട് ആണ്.
δ Gem ξ Gem എന്നീ നക്ഷത്രങ്ങളുടെ കാന്തിമാനം മൂന്ന് ആണ്.
കാസ്റ്ററിന്റെ ശരീരഭാഗത്തെ τ Gem എന്ന നക്ഷത്രം പ്രതിനിധീകരിക്കുന്നു.
കാസ്റ്ററിന്റെ ഇടതു കൈ ι Gem (അത് പോളക്സുമായി പങ്കിടുന്നു), കാസ്റ്ററിന്റെ വലതു കൈ θ Gem.
ഈ മൂന്ന് നക്ഷത്രങ്ങളുടെയും കാന്തിമാനം നാല് ആണ്.
കാസ്റ്ററിന്റെ ഇടുപ്പിനെ ε Gem എന്ന നക്ഷത്രവും കാസ്റ്ററിന്റെ ഇടത് കാൽ ν Gem എന്ന നക്ഷത്രവും കാസ്റ്ററിന്റെ വലത് പാദം μ Gem എന്ന നക്ഷത്രവും η Gem എന്ന നക്ഷത്രവും  പ്രതിനിധീകരിക്കുന്നു.
ε, μ, η  എന്നിവയുടെ കാന്തിമാനം മൂന്ന് ആണ്.
ഈ നക്ഷത്രസമൂഹത്തിലെ ഏറ്റവും തിളക്കമുള്ള നക്ഷത്രം പൊള്ളക്സ് ആണ്.
മിരാൾ (Andromeda) • ശലഭശുണ്ഡം (Antlia) • സ്വർഗപതംഗം (Apus) • കുംഭം (Aquarius) • ഗരുഡൻ (Aquila) • പീഠം (Ara) • മേടം (Aries) • പ്രാജിത (Auriga) • അവ്വപുരുഷൻ ‍ ‍(Boötes) • വാസി (Caelum) • കരഭം (Camelopardalis) • കർക്കടകം (Cancer) • വിശ്വകദ്രു (Canes Venatici) • ബൃഹച്ഛ്വാനം (Canis Major) • ലഘുലുബ്ധകൻ (Canis Minor) • മകരം (Capricornus) • ഓരായം (Carina) • കാശ്യപി (Cassiopeia) • മഹിഷാസുരൻ (Centaurus) • കൈകവസ് (Cepheus) • കേതവസ് (Cetus) • വേദാരം (Chamaeleon) • ചുരുളൻ (Circinus) • കപോതം (Columba) • സീതാവേണി (Coma Berenices) • ദക്ഷിണമകുടം (Corona Australis) • കിരീടമണ്ഡലം (Corona Borealis) • അത്തക്കാക്ക (Corvus) • ചഷകം (Crater) • തൃശങ്കു (Crux) • ജായര (Cygnus) • അവിട്ടം (Delphinus) • സ്രാവ് (Dorado) • വ്യാളം (Draco) • അശ്വമുഖം (Equuleus) • യമുന (Eridanus) • അഗ്നികുണ്ഡം (Fornax) • മിഥുനം (Gemini) • ബകം (Grus) • അഭിജിത്ത് (Hercules) • ഘടികാരം (Horologium) • ആയില്യൻ (Hydra) • ജലസർപ്പം (Hydrus) • സിന്ധു (Indus) • ഗൗളി (Lacerta) • ചിങ്ങം (Leo) • ചെറു ചിങ്ങം (Leo Minor) • മുയൽ (Lepus) • തുലാം (Libra) • വൃകം (Lupus) • കാട്ടുപൂച്ച (Lynx) • അയംഗിതി (Lyra) • മേശ (Mensa) • സൂക്ഷ്മദർശിനി (Microscopium) • ഏകശൃംഗാശ്വം (Monoceros) • മഷികം (Musca) • സമാന്തരികം (Norma) • വൃത്താഷ്ടകം (Octans) • സർപ്പധരൻ (Ophiuchus) • ശബരൻ (Orion) • മയിൽ (Pavo) • ഭാദ്രപദം (Pegasus) • വരാസവസ് (Perseus) • അറബിപക്ഷി (Phoenix) • ചിത്രലേഖ (Pictor) • മീനം (Pisces) • ദക്ഷിണമീനം (Piscis Austrinus) • അമരം (Puppis) • വടക്കുനോക്കിയന്ത്രം (Pyxis) • വല (Reticulum) • ശരം (Sagitta) • ധനു (Sagittarius) • വൃശ്ചികം (Scorpius) • ശില്പി (Sculptor) • പരിച (Scutum) • സർപ്പമണ്ഡലം (Serpens) • സെക്സ്റ്റന്റ് (Sextans) • ഇടവം (Taurus) • കുഴൽത്തലയൻ (Telescopium) • ത്രിഭുജം (Triangulum) • ദക്ഷിണ ത്രിഭുജം (Triangulum Australe) • സാരംഗം (Tucana) • സപ്തർഷിമണ്ഡലം (Ursa Major) • ലഘുബാലു (Ursa Minor) • കപ്പൽ‌പ്പായ (Vela) • കന്നി (Virgo) • പതംഗമത്സ്യം (Volans) • ജംബുകൻ (Vulpecula) തിരുത്തുക വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
മിത്സുബിഷി മോട്ടോഴ്‌സ്‌
ജപ്പാനിലെ ടോക്യോയിൽ ഉള്ള മിനാട്ടോ ആസ്ഥാനമാക്കി പ്രവർത്തിക്കുന്ന ഒരു ജപ്പാൻ ബഹുരാഷ്ട്ര കമ്പനിയാണ് മിറ്റ്‌സുബിഷി മോട്ടോഴ്‌സ് കോർപറേഷൻ Mitsubishi Motors Corporation ( Japanese : 三菱自動車工業株式会社 , Hepburn : Mitsubishi Jidōsha Kōgyō KK , IPA: [mitsɯꜜbiɕi] ) .
രണ്ടായിരത്തി പതിനൊന്നിൽ ജപ്പാൻ വാഹന നിർമ്മാതാക്കളുടെ പട്ടികയിൽ ആറാം സ്ഥാനത്തും ലോക പട്ടികയിൽ പത്തൊൻപതാം സ്ഥാനത്തും ആയിരുന്നു മിറ്റ്‌സുബിഷി മോട്ടോർസ് .
2017ൽ, ഇന്ധനക്ഷമത സംബന്ധിച്ച തെറ്റായ വിവരങ്ങൾ കാറ്റലോഗുകളിലും വെബ് സൈറ്റിലും പ്രസിദ്ധീകരിച്ചുവെന്ന് കണ്ടെത്തിയ ജപ്പാനിലെ ഉപഭോക്തൃ സംരക്ഷണ വിഭാഗം ഏകദേശം 28.5 കോടി ഇന്ത്യൻ രൂപയ്ക്ക് തത്തുല്യമായ തുക പിഴചുമത്തി.
മിഥുനം (വിവക്ഷകൾ)
മിഥുനം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മിഥുനം - ഒരു നക്ഷത്രരാശി മിഥുനം -മലയാളമാസം.
മിഥുനം - ലൈംഗിക ബന്ധത്തിന്റെ മറ്റൊരു പേര് (മൈഥുനം).
മിഥുനം (മലയാളചലച്ചിത്രം) -പ്രിയദർശൻ സം‌വിധാനം ചെയ്ത  മലയാളചലച്ചിത്രം.
മിഥുബെൻ പെറ്റിറ്റ് ഇംഗ്ലീഷ് വിലാസം https://ml.wikipedia.org/wiki/Mithuben_Petit 1930 ഏപ്രിൽ 5 ന് മഹാത്മാ ഗാന്ധി ദണ്ഡിയിൽ .
അദ്ദേഹത്തിനു പിന്നിൽ രണ്ടാമത്തെ പുത്രൻ മണിലാൽ ഗാന്ധിയും മിഥുബെൻ പെറ്റിറ്റും.
മഹാത്മാ ഗാന്ധി , മിഥുബെൻ പെറ്റിറ്റ് , സരോജനി നായിഡു എന്നിവർ (1930 ലെ ഒരു ചിത്രം).
മിഥുബെൻ ഹോർമുസ്ജി പെറ്റിറ്റ് (11 ഏപ്രിൽ 1892 – 16 ജൂലായ് 1973) ഒരു ഇന്ത്യൻ സ്വാതന്ത്ര്യ സമര സേനാനിയും, മഹാത്മാഗാന്ധിയുടെ ഉപ്പുസത്യാഗ്രഹത്തിൽ പങ്കെടുത്ത വനിതയുമായിരുന്നു.
1892 ഏപ്രിൽ 11 ന് ബോംബേ (ഇപ്പോൾ മുംബൈയിൽ) വളരെ സമ്പന്നമായ പാഴ്സി കുടുംബത്തിൽ ജനിച്ചു.
അച്ഛൻ സർ ഡിൻഷാ മാനേക്ജി പെറ്റിറ്റ് , പ്രശസ്ത വ്യവസായിയും ബറോണെയും ആയിരുന്നു.
ഇന്ത്യൻ സ്വാതന്ത്ര്യസമരം
ഗാന്ധിജിയുടെ അനുയായിയും രാഷ്ട്രീയ സ്ത്രീ സഭ സെക്രട്ടറിയും ആയിരുന്ന അമ്മയുടെ അമ്മായി പെറ്റിറ്റിനെ വളരെയധികം സ്വാധീനിച്ചു.
കസ്തൂർബാ ഗാന്ധി , സരോജിനി നായിഡു എന്നിവർക്കൊപ്പം പെറ്റിറ്റും 1930 മാർച്ച് 12 ന് സബർമതി ആശ്രമത്തിൽ നിന്നും ആരംഭിച്ച ഉപ്പുസത്യാഗ്രഹത്തിൽ ഒരു പ്രധാന പങ്കുവഹിച്ചു.
ഇന്ത്യൻ സ്വാതന്ത്ര്യ സമരത്തിലെ ഏറ്റവും പ്രധാനപ്പെട്ട സംഭവമായിരുന്നു ഇത്.
1928 ലെ ബർദൊളി സത്യാഗ്രഹത്തിൽ പെറ്റിറ്റ് പങ്കെടുത്തത് ബ്രിട്ടീഷ് രാജിനെതിരായ ഒരു നിതാന്ത നികുതി പ്രചരണമായിരുന്നു.
അവിടെ സർദാർ പട്ടേലിന്റെ നേതൃത്വത്തിലാണ് പ്രവർത്തിച്ചിരുന്നത്.
പെറ്റിറ്റ് ഇന്ത്യയിലെ മദ്യ വിരുദ്ധ പ്രസ്ഥാനത്തിൽ പ്രധാന പങ്കു വഹിച്ചു.
മഹാത്മാഗാന്ധിയുടെ കൂടെ സമയം ചെലവഴിക്കുകയും, ഗുജറാത്തിലെ പട്ടികവർഗ വിഭാഗക്കാർക്ക് മദ്യത്തിന്റെ പ്രശ്നം വിശദീകരിക്കുകയും ചെയ്തു.
മാരൊലിയിൽ കസ്തൂർബ വാനത്ത് ശാല എന്നു പേരുള്ള ഒരു ആശ്രമം സ്ഥാപിച്ചത് പെറ്റിറ്റ് ആയിരുന്നു.
മാനസിക രോഗികളുടെ ചികിത്സയ്ക്കായി അതേ പേരിൽ തന്നെ ഒരു ആശുപത്രി ആരംഭിച്ചു.
1961 ൽ ​​തന്റെ സാമൂഹ്യപ്രവർത്തനത്തിനായി പെറ്റിറ്റിന് പത്മശ്രീ ലഭിച്ചു.
1973 ജൂലായ് 16 നാണ് പെറ്റിറ്റ് അന്തരിച്ചത്.
അവലംബം പുറത്തേയ്ക്കുള്ള കണ്ണികൾ Kasturba Sevashram Archived 2017-07-12 at the Wayback Machine .
മേറ്റിസ് ഇംഗ്ലീഷ് വിലാസം https://ml.wikipedia.org/wiki/Metis_(mythology) Greek deities series
ഗ്രീക്ക് പുരാണത്തിലെ അതിശക്തിയുള്ള ദേവന്മാരായ ടൈറ്റന്മാരുടെ വംശാവലിയിലുള്ള ഒരു പുരാണകഥാപാത്രമാണ് മേറ്റിസ് .
സ്യൂസ് അവളിൽ അനുരക്തനായി.
പക്ഷെ സ്യൂസിന് തന്നിലുണ്ടാവുന്ന പുത്രൻ സ്യൂസിനേക്കാളും ശക്തനും പ്രതാപശാലിയുമായിരിക്കുമെന്ന് അവൾ പറഞ്ഞു.
ഇതു കേട്ട് കുപിതനായ സ്യൂസ് അവളെ അപ്പാടെ വിഴുങ്ങിയെന്നും അതിനെത്തുടർന്നാണ് പല്ലാസ് അഥീനാ സ്സൂസിന്റെ ശിരസ്സിൽ നിന്ന് ആവിർഭവിച്ചതെന്നും കഥ.
An ancient depiction of a winged goddess who may be Metis.
അവലംബം ↑ M. Detienne and J.-P.
Vernant , Les Ruses de l'intelligence: la Mètis des Grecs (Paris, 1974).
ISBN 2080810367 .
മേലാംങ്കോട്
തിരുവനന്തപുരം ജില്ലയിലെ നെടുമങ്ങാട് താലൂക്കിൽ ഉൾപ്പെട്ട പ്രദേശമാണ് മേലാംങ്കോട്.
അവീടത്തെ പ്രധാന ആരാധനാലയങ്ങലാണ് മേലാംങ്കോട് ദേവീക്ഷേത്രം , ഗണപതി ക്ഷേത്രം, മഹാദേവ ക്ഷേത്രം, മുത്തുമാരിയമ്മൻ ക്ഷേത്രം, മുത്താരമ്മൻ ക്ഷേത്രം എന്നിവ.
ഈ പ്രദേശത്തെ ഉത്സവത്തെ നെടുമങ്ങാടിന്റെ ദേശീയ ഉത്സവമായിട്ടാണ് കണക്കാക്കുന്നത്.
കൃഷിയുടെ സാധ്യതകളെ ഇന്നും ഈ പ്രദേശം നിലനിർത്തിപ്പോരുന്നുണ്ട്.
ജില്ലാ വനം കോടതി സ്ഥിതി ചെയ്യുന്നത് ഇവിടെയാണ്.
പെൺകുട്ടികൾക്കായുളള ഒരു പ്രീ മെട്രിക് ഹോസ്റ്റലും ഇവിടെയുണ്ട്.
മേറ്റ് (പാനീയം) ഇംഗ്ലീഷ് വിലാസം https://ml.wikipedia.org/wiki/Mate_(drink)
കഫീൻ അടങ്ങിയ ഒരു പരമ്പരാഗത ദക്ഷിണ അമേരിക്കൻ പാനീയമാണ് മേറ്റ് .
ഇത് ചിമാരോ അല്ലെങ്കിൽ സിമാരോൺ എന്നും അറിയപ്പെടുന്നു.
അക്വിഫോളിയേസി ഇനമായ ഐലെക്‌സ് പാരാഗ്വാറിയൻസിസിന്റെ ഉണങ്ങിയ ഇലകൾ ചൂടുവെള്ളത്തിൽ കുതിർത്താണ് ഇത് നിർമ്മിക്കുന്നത്.
കൂടാതെ ഇത് സാധാരണയായി കാലാബാഷ് ഗൗഡ് കൊണ്ട് ഉണ്ടാക്കിയ ഒരു പാത്രത്തിൽ ലോഹംകൊണ്ടുള്ള കുഴൽ കൊണ്ട് വിളമ്പുന്നു.
മാത്രമല്ല ചില പ്രദേശങ്ങളിൽ കന്നുകാലികളുടെ കൊമ്പുപയോഗിച്ചും (ഗുവാമ്പ) വിളമ്പുന്നു.
ഗ്വാരാനി, ടുപി എന്നീ ജനവിഭാഗങ്ങളാണ് മേറ്റ് കുടിക്കുന്നത്.
യൂറോപ്യന്മാരുടെ വരവിനുമുമ്പ് തെക്കേ അമേരിക്കയിൽ ഈ പാനീയം ഉപയോഗിച്ചിട്ടുണ്ട്.
ഇതിന്റെ ഉപഭോഗം പ്രദേശത്തിന്റെ രണ്ട് പ്രദേശങ്ങളിലെ തദ്ദേശീയർക്ക് മാത്രമായിരുന്നു, ഇന്ന് പരാഗ്വേയാണ്, എന്നാൽ മുമ്പ് അത് റിയോ ഡി ലാ പ്ലാറ്റയുടെ (ഇപ്പോൾ അർജന്റീന) യുണൈറ്റഡ് പ്രൊവിൻസ് എന്നായിരുന്നു.
കൂടുതൽ വ്യക്തമായി പറഞ്ഞാൽ അമാംബെ, ആൾട്ടോ പരാന എന്നീ ഡിപ്പാർട്ടുമെന്റുകൾ.
അവ, എംബിയ, കൈയോവ എന്നിവയും ഒരു പരിധിവരെ അവരുമായി വ്യാപാരം നടത്തിയിരുന്ന മറ്റ് വംശീയ വിഭാഗങ്ങളായ നന്ദേവ, താലുഹെറ്റ്‌സ്(പുരാതന പമ്പാസ്), കോം (തോബാസ്) എന്നിവയും ഇത് ഉപയോഗിച്ച ചില വംശീയ വിഭാഗങ്ങളാണ്.
അർജന്റീന, പരാഗ്വേ, ഉറുഗ്വേ എന്നിവയുടെ ദേശീയ പാനീയമാണിത്.
ബൊളീവിയൻ ചാക്കോ, വടക്കൻ, തെക്കൻ ചിലി, തെക്കൻ ബ്രസീൽ, സിറിയ (ലോകത്തിലെ ഏറ്റവും വലിയ ഇറക്കുമതിക്കാരൻ), ലെബനൻ (പരാഗ്വേയിൽ നിന്നും അർജന്റീനയിൽ നിന്നും കുടിയേറ്റക്കാർ കൊണ്ടുവന്നു) എന്നിവിടങ്ങളിലും ഇത് ഉപയോഗിക്കുന്നു.
അവലംബം പുറംകണ്ണികൾ Mate (beverage) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Bibliography Claude Lévi-Strauss (1955), Tristes Tropiques (1973 English translation by John and Doreen Weightman) New York: Atheneum
മേലത്ത് ചന്ദ്രശേഖരൻ ഇംഗ്ലീഷ് വിലാസം https://ml.wikipedia.org/wiki/Melath_chandrasekharan
മലയാള കവിയും സാഹിത്യനിരൂപകനുമായിരുന്നു പ്രൊഫ. മേലത്ത് ചന്ദ്രശേഖരൻ .
കേരള സാഹിത്യ അക്കാദമിയുടെ കുറ്റിപ്പുഴ സ്മാരക എൻഡോവ്മെന്റ് അവാർഡ് ലഭിച്ചിട്ടുണ്ട്.
1945 ൽ കാസർഗോഡ് ജില്ലയിലെ പനയാലിൽ ജനിച്ചു.
ദീർഘകാലം പയ്യന്നൂർ കോളജിൽ മലയാളം വിഭാഗം അധ്യാപകനും വകുപ്പ് തലവനുമായിരുന്നു.
ഇംഗ്ലിഷ് സാഹിത്യത്തിൽ ബിരുദവും മലയാളത്തിൽ ബിരുദാനന്തര ബിരുദവും നേടി.
തപസ്യ കലാസാഹിത്യവേദി സംസ്ഥാന ഉപാധ്യക്ഷനായിരുന്നു.
കൃതികൾ കവിതാ സമാഹാരങ്ങൾ സൂര്യജന്യം ശ്രീചക്രഗീത അപൂർണ്ണം മദ്ധ്യാഹ്നസ്വപ്നങ്ങൾ ആത്മപുരാണം ഡയറിക്കുറിപ്പുകൾ അമൃതോസ്മി നിരൂപണങ്ങൾ അക്ഷരത്തിന്റെ ആത്മാവ് കാലത്തിന്റെ സാക്ഷി കാവ്യകലയും കാലതാളവും കക്കാടിന്റെ കവിത കുഞ്ഞിരാമൻനായർ കവിത വൈലോപ്പിളളിക്കവിത പുരസ്കാരങ്ങൾ മൂടാടി ദാമോദരൻ അവാർഡ് മഹാകവി കുട്ടമത്ത് അവാർഡ് കേരള സാഹിത്യ അക്കാദമി കുറ്റിപ്പുഴ സ്മാരക എൻഡോവ്മെന്റ് അവാർഡ് അവലംബം
മേലാറ്റൂർ-ചെമ്മാണിയോട് പാലം മേലാറ്റൂർ-ചെമ്മാണിയോട് പാലം
മലപ്പുറം ജില്ലയിലെ മേലാറ്റൂർ -ചെമ്മാണിയോട് പ്രദേശങ്ങളെ ബന്ധിപ്പിച്ച് കടലുണ്ടിപ്പുഴയുടെ പോഷക നദിയായ വെള്ളിയാർ പുഴക്ക് കുറുകെ നിർമ്മിച്ചിരിക്കുന്ന പാലമാണ് മേലാറ്റൂർ-ചെമ്മാണിയോട് പാലം .
400 ദിവസങ്ങൾക്കുള്ളിൽ 100 പാലങ്ങൾ എന്ന കേരള സർക്കാരിന്റെ പദ്ധതിയിലുൾപ്പെടുത്തി 7.10 കോടി ചെലവഴിച്ച് നിർമിച്ച പാലത്തിന് 77.28 മീറ്റർ നീളമുണ്ട്.
2016 ജനുവരി 28 ന് അന്നത്തെ മുഖ്യമന്ത്രി ഉമ്മൻചാണ്ടിയാണ് പാലം ഉദ്ഘാടനം ചെയ്തത്.
ഈ പാലം വന്നതോടെ മേലാറ്റൂർ ഭാഗത്ത് നിന്ന് പെരിന്തൽമണ്ണയിലേക്ക് നാല് കിലോമീറ്റർ ദൂരം കുറയും.
അവലംബം ↑ http://www.keralanews.gov.in/index.php/mlp/5820-2016-01-29-08-21-33 ↑ http://www.madhyamam.com/local-news/malappuram/2016/jan/29/174628 ↑ http://www.thejasnews.com/%E0%B4%AE%E0%B5%87%E0%B4%B2%E0%B4%BE%E0%B4%B1%E0%B5%8D%E0%B4%B1%E0%B5%82%E0%B4%B0%E0%B5%8D%E2%80%8D-%E0%B4%9A%E0%B5%86%E0%B4%AE%E0%B5%8D%E0%B4%AE%E0%B4%BE%E0%B4%A3%E0%B4%BF%E0%B4%AF%E0%B5%8B%E0%B4%9F.html/%5Bപ്രവർത്തിക്കാത്ത+കണ്ണി%5D
മേലങ്ങത്ത് അച്യുതമേനോൻ ഇംഗ്ലീഷ് വിലാസം https://ml.wikipedia.org/wiki/Melangath_Achyuthamenon ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളത്തിലെ സാഹിത്യകാരനാണ് മേലങ്ങത്ത് അച്യുതമേനോൻ .
കവിത, നാടകം, ചെറുകഥ എന്നിവ രചിച്ചിട്ടുണ്ട്.
ജനനം 1887 മെയ് 24 ന് എറണാകുളത്തിനടുത്ത് കല്ലൂരിൽ കുട്ടത്തുവീട്ടിൽ.
അച്ഛൻ വടശ്ശേരി ഗോവിന്ദമേനോൻ.
അമ്മ മേലങ്ങത്ത് കുഞ്ഞിപ്പാപ്പി അമ്മ.
മരണം1968 സെപ്റ്റംബർ 30 ന് .
കൃതികൾ കവിത ചെറുപുഷ്പഹാരം മേലങ്ങൻ കവിതകൾ വഞ്ചിരാജീയം രസാലങ്കാരശതകം ഹസ്തരത്നാവലി നാടകം ദൈവാധീനം ചെറുകഥ പാണ്ഡവന്മാർ അവലംബം
മേലങ്ങത്ത് നാരായണൻകുട്ടി ഇംഗ്ലീഷ് വിലാസം https://ml.wikipedia.org/wiki/Melangath_narayanankutty
പ്രശസ്തനായ ഒരു തമിഴ് വിവർത്തകനായിരുന്നു മേലങ്ങത്ത് നാരായണൻകുട്ടി തമിഴ് സംഘ സാഹിത്യത്തിൽ ഇത്രയേറെ പാണ്ഡിത്യം നേടിയവർ മലയാളത്തിൽ അതി വിരളമാണ്.
1920 ഡിസംബർ 11 ന് എറണാകുളം കലൂർ ദേശത്ത് വൈലോപ്പിള്ളി അമ്മുണ്ണി മേനോന്റേയും മേലങ്ങത്ത് മാധവി അമ്മയുടേയും മൂത്ത മകനായി ജനിച്ചു.
ഹൈസ്കൂൾ വിദ്യാഭ്യാസത്തിന് ശേഷം എറണാകുളം ടാറ്റാ ഓയിൽ മിത്സ് കമ്പനിയിൽ (ഇന്നത്തെ ഹിന്ദുസ്ഥാൻ ലിവർ ലിമിറ്റഡ്) ജോലിയിൽ പ്രവേശിച്ചു.
പിതൃസഹോദരീ പുത്രനായ പ്രശസ്ത കവി വൈലോപ്പിള്ളി ശ്രീധരമേനോനുമായുള്ള നിരന്തര സമ്പർക്കം നൈസർഗികമായുണ്ടായിരുന്ന സാഹിത്യ വാസനയെ പരിപോഷിപ്പിച്ചു.
കേസരി എ. ബാലകൃഷ്ണപ്പിള്ളയാണ് ചെന്തമിഴ് സാഹിത്യത്തിലേയ്ക്ക് നാരായണങ്കുട്ടിയുടെ ശ്രദ്‌ധ തിരിച്ചത്.
കലിങ്കത്തുപ്പരണി , കളവഴി നാല്പത് , കാർ നാല്പത് , ഇന്നാ നാല്പത് , പത്തുപ്പാട്ട് , കലിത്തൊകെ തുടങ്ങി പതിനഞ്ചിലധികം സംഘകാല കൃതികൾ മലയാളത്തിലേയ്ക്ക് പരിഭാഷപ്പെടുത്തി.
അനേക വർഷങ്ങളുടെ തീവ്രപരിശ്രമം കൊണ്ടാണ് സംഘം കൃതികൾ മലയാളികൾക്ക് മുന്നിൽ പകർന്നു വച്ചത്.
അമ്മാവനായ മേലങ്ങത്ത് അച്യുതമേനോന്റെ കവിതകൾ സമാഹരിച്ച് മേലങ്ങൻ കവിതകൾ എന്ന പേരിൽ പ്രസിദ്‌ധീകരിച്ചു.
തമിഴ് സാഹിത്യ ചരിത്രം മലയാളത്തിലേക്ക് പരിഭാഷപ്പെടുത്തി മേലങ്ങത്ത് മ്യൂസിയം എന്ന പേരിൽ ഏലൂരിലുള്ള ഗ്രന്ധശേഖരത്തിന്റെ സ്ഥാപകൻ കൂടിയായിരുന്നു അദ്ദേഹം.
തമിഴ്-മലയാളം നിഘണ്ടുവിന്റെ പണിപ്പുരയിലിരിക്കെയാണ്.
2002 ജൂൺ 17 ന് അദ്ദേഹം അന്തരിച്ചത്.
കലിത്തൊകെ വിവർത്തനം വിവർത്തനത്തിനുള്ള (തമിഴ്) കേന്ദ്രസാഹിത്യ അക്കാദമിയുടെ അവാർഡ് നേടി (1991).
പ്രശസ്തനായ ഒരു ഹോമിയോ ഡോക്ടർ കൂടിയായിരുന്നു നാരായണൻ കുട്ടി.
അഖില കേരള പാരമ്പര്യ വൈദ്യഫെഡറേഷൻ ഡയമണ്ട് ഹോമിയോ അവാർഡ് നൽകി ആദരിച്ചു.
ഭാർഗ്ഗവി അമ്മയാണ് ഭാര്യ.
വിജയൻ പിള്ള (പേഴ്സണൽ മാനേജർ, ഹിന്ദുസ്ഥാൻ ലിവർ ലിമിറ്റഡ്), സുഷമ, സുധ, രാജേന്ദ്രൻ പിള്ള, ശ്രീകുമാർ എന്നിവരാണ് മക്കൾ.
മേലടി ബ്ലോക്ക് പഞ്ചായത്ത്
കോഴിക്കോട് ജില്ലയുടെ വടക്കുപടിഞ്ഞാറുഭാഗത്തായി, കൊയിലാണ്ടി താലൂക്കിലാണ് 84.07 ചതുരശ്രകിലോമീറ്റർ വിസ്തീർണ്ണമുള്ള മേലടി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
മേലടി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
തുറയൂർ ഗ്രാമപഞ്ചായത്ത് കീഴരിയൂർ ഗ്രാമപഞ്ചായത്ത് തിക്കോടി ഗ്രാമപഞ്ചായത്ത് പയ്യോളി ഗ്രാമപഞ്ചായത്ത് മേപ്പയൂർ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല കോഴിക്കോട് താലൂക്ക് കൊയിലാണ്ടി വിസ്തീര്ണ്ണം 84.07  ചതുരശ്ര കിലോമീറ്റർ ജനസംഖ്യ 116,216 പുരുഷന്മാർ 56,574 സ്ത്രീകൾ 59,642 ജനസാന്ദ്രത 1382 സ്ത്രീ : പുരുഷ അനുപാതം 1054 സാക്ഷരത 90.23% വിലാസം
മേലടി ബ്ലോക്ക് പഞ്ചായത്ത് മേലടി - 673552 ഫോൺ‍ : 0496 2602031 ഇമെയിൽ : bdomelady@rediffmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/meladyblock/ Archived 2016-03-04 at the Wayback Machine .
മേലഡൂർ ഇംഗ്ലീഷ് വിലാസം https://ml.wikipedia.org/wiki/Meladoor ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
തൃശ്ശൂർ ജില്ലയിൽ അന്നമനടയ്ക്ക് സമീപമുള്ള ഒരു ഗ്രാമമാണ് മേലഡൂർ .
അന്നമനട, മാള, കുഴൂർ, കുഴൂർ, എരവത്തൂർ, കൊച്ചുകടവ് , വെണ്ണൂർ എന്നിവ സമീപം പ്രദേശങ്ങളാണ്
മേറ്റ് (പണിയിട പരിസ്ഥിതി) ഇംഗ്ലീഷ് വിലാസം https://ml.wikipedia.org/wiki/MATE_(desktop_environment)
ഗ്നോമിന്റെ രണ്ടാം പതിപ്പിൽ നിന്നും രൂപപ്പെടുത്തിയെടുത്ത ഒരു പണിയിട പരിസ്ഥിതിയാണ് മേറ്റ് .
(ആംഗലേയം: MATE. സ്പാനിഷ് ഉച്ചാരണം: മാറ്റെ) മേറ്റ് എന്നതരം ലഹരിപദാർത്ഥം ഉണ്ടാക്കാൻ ഉപയോഗിക്കുന്ന യെർബാ മേറ്റ് എന്ന സസ്യത്തിന്റെ പേരിൽ നിന്നാണ് ഈ പേര് ലഭിച്ചത്.
ഗ്നോം മൂന്നിന്റെ ഘടകങ്ങളുമായി ആശയക്കുഴപ്പം ഉണ്ടാകാതിരിക്കാനായിരുന്നു ഈ പേര് മാറ്റം.
ലാളിത്യത്തിന്റെ പേരിൽ വളരെയേറെ സ്വീകാര്യത ആർജിച്ചൊരു പണിയിടമായിരുന്നു ഗ്നോം .
എന്നാൽ ഗ്നോമിന്റെ മൂന്നാം പതിപ്പോടു കൂടി ഗ്നോം ഷെൽ എന്ന പുതിയൊരു സമ്പർക്കമുഖമായിരുന്നു ഗ്നോം നിർമ്മാതാക്കൾ പ്രദാനം ചെയ്തത്.
ഇത് ലിനക്സ് ഉപയോക്താക്കൾക്കിടയിൽ അസംതൃപ്തിയുണ്ടാക്കി.
മിക്കവരും ഗ്നോം മൂന്നിനെ സ്വീകരിക്കാൻ വിമുഖത കാണിച്ചു.
ഇതിനെത്തുടർന്ന് ലിനസ് ടോൾവാർഡ്സ് അടക്കമുള്ളവർ ഗ്നോം രണ്ട് പഴയ രീതിയിൽ തന്നെ വികസിപ്പിക്കണമെന്ന് ആവശ്യപ്പെട്ടു.
ഇതിന്റെ ഫലമായാണ് ആർച്ച് ലിനക്സ് ഉപയോക്താവായ പെർബറോസും സംഘവും ഗ്നോം രണ്ട്, മേറ്റ് എന്ന പേരിൽ പുതുക്കി പണിയുന്നത്.
ഗ്നോമിൽ സ്വതേ ലഭ്യമായിരുന്ന ആപ്ലിക്കേഷനുകളെല്ലാം മേറ്റിനു വേണ്ടി പുതിയ പേരിൽ നിർമ്മിച്ചിട്ടുണ്ട്.
അവയാണ്: കാജ - ഫയൽ മാനേജർ ( നോട്ടിലസിൽ നിന്നും) പ്ലൂമ - ടെക്സ്റ്റ് എഡിറ്റർ ( ജിഎഡിറ്റിൽ നിന്നും) ഐ ഓഫ് മേറ്റ് - ചിത്രദർശിനി ( ഐ ഓഫ് ഗ്നോമിൽ നിന്നും) ഏട്രിൽ - ഡോക്യുമെന്റ് ദർശിനി ( എവിൻസിൽ നിന്നും) എൻഗ്രാംപ - നിലവറാ ഉപകരണം ( ഫയൽ റോളറിൽ നിന്നും) മേറ്റ് ടെർമിനൽ - കമാന്റ്ലൈൻ ഉപകരണം ( ഗ്നോം ടെർമിനലിൽ നിന്നും) വികസനം
ജിടികെ+ 3യിലേക്ക് മാറാൻ മേറ്റ് വികസിപ്പിക്കുന്നവർ ആലോചിച്ചിരുന്നു.
ജിടികെ+ 2ൽ തന്നെ തുടരണമെന്നും അഭിപ്രായമുണ്ടായിരുന്നു.
മേറ്റ് ഗ്നോം , കെഡിഇ , എക്സ്എഫ്സിഇ എന്നിവയെപ്പോലെ മറ്റൊരു പണിയിടമാണെന്നും ഗ്നോം രണ്ടിന്റെ ജനപ്രീതി മേറ്റിനുണ്ടാകുമെന്നും ലിനക്സ് മിന്റ് ടീം അഭിപ്രായപ്പെട്ടു.
മാത്രമല്ല  മേറ്റിനെ പിന്തുണക്കുമെന്ന് പ്രഖ്യാപിക്കുകയും ചെയ്തു.
പിന്നീട് കജയിൽ അൺഡു/റിഡു ചെയ്യാനുള്ള സൗകര്യം, ഡിഫ് ഫയലുകൾ മാറ്റാനുള്ള സൗകര്യം എന്നിവ കൂട്ടിച്ചേർത്തു.
മേറ്റിന്റെ പതിപ്പ് 1.2, 2012 ഏപ്രിൽ 16ന് പുറത്തിറങ്ങി.
ലിനക്സ് മിന്റ് 12 ലിസ മുതൽ ലിനക്സ് മിന്റിന്റെ സ്വതേയുള്ള പണിയിടങ്ങളിൽ ഒന്നായി മേറ്റ് മാറി.
ലിനക്സ് മിന്റ് , ഡെബിയൻ അധിഷ്ഠിത വിതരണം ആയത് കൊണ്ടു തന്നെ ഉബുണ്ടു , ഡെബിയൻ വിതര​ണങ്ങളിൽ മേറ്റ് പ്രവർത്തിക്കും.
നിർമ്മാതാവ് ആർച്ച് ലിനക്സ് ഉപയോക്താവായത് കൊണ്ട് ആർച്ച് ലിനക്സിനുള്ള പാക്കേജുകളും ലഭ്യമാണ്.
ലിനക്സ് മിന്റ് ഡെബിയൻ എഡിഷന്റെ പ്രാഥമിക പണിയിടമാണ് മേറ്റ്.
സിന്നമോൺ രണ്ടാമതായും ഉപയോഗിക്കുന്നു.
ഇതും കൂടി കാണുക യൂണിറ്റി സിന്നമോൺ അവലംബം
മോഹനൻ വൈദ്യർ
കേരളത്തിലെ ഒരു നാട്ടുവൈദ്യനാണ് മോഹനൻ വൈദ്യർ എന്നറിയപ്പെടുന്ന മോഹനൻ നായർ .
ഇദ്ദേഹം നടത്തിയ അശാസ്ത്രീയ ചികിത്സ കാരണമുണ്ടായ മരണത്തെത്തുടർന്ന് നരഹത്യയ്ക്ക് ഇദ്ദേഹത്തിനെതിരേ കേസെടുക്കുകയുണ്ടായിട്ടുണ്ട്.
ഇദ്ദേഹത്തിന് ചികിത്സ നടത്താനുള്ള നിയമപരമായ യോഗ്യതയില്ലെങ്കിലും വിവിധ രോഗങ്ങൾക്ക് ചികിത്സ ചെയ്യുന്നുണ്ട് എന്നാണ് പരാതി.
താൻ ആരെയും ചികിത്സിക്കാറില്ല എന്നും ആരുടെ കയ്യിൽ നിന്നും ഫീസ് വാങ്ങാറില്ല എന്നുമാണ് മോഹനൻ നായർ അവകാശപ്പെടുന്നത്.
കൊറോണ വൈറസ് ബാധയ്ക്ക് വ്യാജചികിത്സ നൽകിയതിന് മോഹനൻ വൈദ്യരെ കസ്റ്റഡിയിൽ എടുക്കുകയും ഉണ്ടായിട്ടുണ്ട്.